We Are the World

"We Are the World" הוא שיר צדקה שהוקלט על ידי להקת העל USA for Africa, למען נפגעי הבצורת באתיופיה, בשנת 1985. השיר נכתב על ידי מייקל ג'קסון וליונל ריצ'י והופק על ידי קווינסי ג'ונס ומייקל אומרטיאן. השיר הפך ללהיט וזכה להצלחה מסחרית. הוא נמכר בלמעלה מ-20 מיליון עותקים ברחבי העולם והוא השיר השביעי הנמכר ביותר בכל הזמנים, וכן השיר השלישי הנמכר ביותר בכל הזמנים בארצות הברית. מאז צאתו, בזכות מכירות השיר, האירועים והמוצרים שסביבו, גויסו כ-63 מיליון דולר לסיוע לאפריקה (הסכום גבוה בהרבה בהמרה למונחים של היום). ההשראה ליוזמה הייתה הקלטה דומה של להקת על שהורכבה מאמנים בריטים ואירים, הבאנד אייד, אשר הקליטה שנה קודם לכן את Do They Know It's Christmas?‎ ("האם הם יודעים שזהו חג המולד?"). היוזם העיקרי היה הארי בלפונטה. בין הזמרים המפורסמים שהקליטו את קולם לשיר ניתן למנות את סטיבי וונדר, ברוס ספרינגסטין, פול סיימון, טינה טרנר, סינדי לאופר, מייקל ג'קסון, דיאנה רוס, בוב דילן, ריי צ'ארלס, סטיב פרי, דריל הול וג'ון אוטס, ליונל ריצ'י, בילי ג'ואל וקני רוג'רס, ג'יימס אינגראם, אל ג'ארו ולינדזי בקינגהאם. השיר זכה בשלושה פרסי גראמי בקטגוריות שיר השנה (כותבים), הקלטת השנה וביצוע הפופ הטוב ביותר להרכב שאינו להקה. בשנת 2024 הופק סרט בשם "הלילה הגדול של הפופ" שעוסק בתהליך יצירת השיר. ליונל ריצ'י סטיבי וונדר פול סיימון קני רוג'רס ג'יימס אינגראם טינה טרנר בילי ג'ואל מייקל ג'קסון דיאנה רוס דיון וורוויק וילי נלסון אל ג'ארו ברוס ספרינגסטין קני לוגינס סטיב פרי דריל הול יואי לואיס סינדי לאופר קים קארנס בוב דילן ריי צ'ארלס בט מידלר לינדזי בקינגהאם קווינסי ג'ונס בשנת 2010, למעלה מ-75 אמנים אמריקאיים השתתפו בגרסה מחודשת לשיר שנקראה "We Are The World 25 For Haiti". הקלטת השיר תוכננה לתאריך ה-28 בינואר 2010 לציון יום השנה ה-25 להקלטת השיר המקורי, אך בעקבות רעידת האדמה בהאיטי נדחתה הקלטת השיר והוא הוקלט לבסוף ב-1 בפברואר, בערב טקס פרסי גראמי. השיר הוצג לראשונה בטקס הפתיחה של אולימפיאדת החורף בוונקובר וההכנסות ממנו יועדו לשיקום האיטי לאחר רעידת אדמה. בפזמון הראשון של הגרסה החדשה נכלל קטע מהווידאו קליפ המקורי בו שר מייקל ג'קסון, 25 שנה לפני כן. ג'סטין ביבר ניקול שרזינגר ג'ניפר הדסון ג'ניפר נטלס ג'וש גרובן טוני בנט מרי ג'יי בלייג' מייקל ג'קסון (הקלטות ארכיון) ג'נט ג'קסון ברברה סטרייסנד מיילי סיירוס אנריקה איגלסיאס ג'יימי פוקס וייקליף ז'אן אדם לוין פינק בבה ויינאנס אשר סלין דיון אוריאנת'י (בגיטרה) פרגי ניק ג'ונאס מרי מרי אייזק סלייד קרלוס סנטנה (בגיטרה) ליל ויין אקון טי-פיין אל אל קול ג'יי (ראפ) ויל.איי.אם (ראפ) סנופ דוג (ראפ) ניפסי האסל (ראפ) באסטה ריימס (ראפ) סוויז ביטס (ראפ) קיד קאדי (ראפ) Iyaz (ראפ) מאן (ראפ) קניה וסט (ראפ) קווינסי ג'ונס ליונל ריצ'י מרוין וורן פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. ערך מורחב – Somos El Mundo 25 Por Haiti באותו הזמן יצאה גרסה מחודשת לשיר בשפה הספרדית שנקראה "Somos El Mundo 25 Por Haiti". הקלטת השיר התקיימה ב-19 בפברואר 2010, ויציאתה הרשמית הייתה ב-1 במרץ, באותה השנה. בדומה לגרסה בשפה האנגלית, ההכנסות ממנו יועדו לשיקום האיטי לאחר רעידת אדמה שפקדה שם את המקום. בין האמנים שהשתתפו בגרסה הלטינית ניתן למצוא את שאקירה, טליה, חואנס, גלוריה אסטפן, דדי יאנקי, טאבו, פיטבול, ניקי ג'אם, פאולינה רוביו, צ'איאן, לואיס מיגל, דייוויד ארצ'ולטה, לואיס פונסי, בלינדה, חוזה פליסיאנו, ריקי מרטין ועוד. מנצחי השיר היו אמיליו וגלוריה אסטפן וקווינסי ג'ונס. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. מדיה וקבצים בנושא We Are the World בוויקישיתוף מידע על הסינגל "We Are the World" באתר מיוזיק בריינז מידע על היצירה "We Are the World" באתר Discogs Swedish Metal Aid - Give A Helpin' Hand - התאגדות של אמני שוודיה בשנת 1985 לצורך אותה מטרה. עמי פרידמן, כוכבים ופרודיות: We Are The World בן 30, באתר ynet, 6 במרץ 2015 "הלילה הגדול של הפופ", באתר נטפליקס, סרט על תהליך ההפקה של We are the world. הפנים הרבות של מייקל ג'קסון, usatoday.com על השיר באתר USA Today. We Are the World במצעד הבילבורד האמריקאי, allmusic.com מידע על We Are the World, באתר המצעד האוסטרי, ארכיון מידע על We Are the World, באתר המצעד האיטלקי, ארכיון מידע על We Are the World, באתר המצעד הנורווגי מידע על We Are the World, באתר המצעד של ניו זילנד מידע על We Are the World, באתר המצעד הצרפתי, ארכיון מידע על We Are the World, באתר המצעד השוודי Swedish Metal Aid Discography, אתר Discogs